Ανδρέας Κατσιγιάννης

O Ανδρέας Κατσιγιάννης (3 Οκτωβρίου 1976 - ) είναι Έλληνας συνθέτης, μουσικός και καθηγητής δευτεροβάθμιας εκπαίδευσης.

Βιογραφία
Ο Ανδρέας Κατσιγιάννης γεννήθηκε στην Αθήνα το 1976. Προέρχεται από οικογένεια που έχει άμεση σχέση με την ελληνική μουσική. Από πολύ μικρή ηλικία ανδρώνεται μουσικά σε ένα περιβάλλον που σχετίζεται με το ρεμπέτικο τραγούδι, τους έντεχνους δημιουργούς αλλά και τη βυζαντινή μουσική. Σε μικρή ηλικία αρχίζει να ασχολείται με τη μουσική. Ξεκινά ουσιαστικά την επαγγελματική του καριέρα παίζοντας σαντούρι στη δισκογραφία και σε παραστάσεις, ενώ παράλληλα σπουδάζει την τέχνη της βυζαντινής μουσικής, δίπλα στους κορυφαίους πρωτοψάλτες Μανώλη Χατζημάρκο και Μιχάλη Μελέτη, καθώς και ανώτερα θεωρητικά στο Δημοτικό Ωδείο Βόλου.

Την περίοδο 1993-1997 βρίσκεται για σπουδές στη Θεσσαλονίκη, στη Θεολογική Σχολή του ΑΠΘ και ταυτόχρονα δραστηριοποιείται έντονα στη μουσική.

Σε ηλικία 20 χρονών αρχίζει να ζυμώνει την ιδέα της δημιουργίας μιας ορχήστρας που έμελλε να παίξει καθοριστικό ρόλο στην ελληνική μουσική. Έτσι λοιπόν, ιδρύει την ΕΣΤΟΥΔΙΑΝΤΙΝΑ Νέας Ιωνία Μαγνησίας, με αρωγούς και συμπαραστάτες συνομήλικους φίλους μουσικούς από την πόλη της Νέας Ιωνίας και του Βόλου.

Με την ορχήστρα, αρχίζει μια πορεία έντονης δραστηριότητας με εκατοντάδες εμφανίσεις στην Ελλάδα και το εξωτερικό, αλλά και μ’ ένα σημαντικό εκδοτικό έργο που ξεπερνά τις 700 χιλιάδες αντιτύπων (17 CD).

Συνεργασίες

Ο Ανδρέας Κατσιγιάννης συνεργάζεται ως σολίστας στο σαντούρι με κορυφαίες προσωπικότητες της ελληνικής και της διεθνούς μουσικής σκηνής, (Μίκης Θεοδωράκης, Γιάννης Μαρκόπουλος, Ελένη Καραΐνδρου, Σταυρός Ξαρχάκος, Ζουλφού Λιβανελί, Λορίνα Μακένιτ και πολλοί άλλοι), δημιουργώντας ένα σημαντικό δισκογραφικό έργο σε συνδυασμό με τη συμμετοχή του σε εκατοντάδες συναυλίες ανά τον κόσμο.

Ξεχωριστή στιγμή-σταθμός αποτελεί η συνεργασία του, με τον Γιώργο Νταλάρα. Από τις αρχές του 2000 συνεργάζονται σε συναυλίες αλλά και δισκογραφικά κάνοντας μαζί πολλές φορές και τις επιμέλειες κάποιων εκδόσεων. Ο Γιώργος Νταλάρας από το 2003 είναι καλλιτεχνικός σύμβουλος και παραγωγός όσον αφορά την εκδοτική δραστηριότητα της Ορχήστρας Εστουδιαντίνα.

Έχει συνεργαστεί με την πλειονότητα των τραγουδιστών από το χώρο του λαϊκού και του έντεχνου τραγουδιού όπως και από τον χώρο της παράδοσης. Αναφέρουμε ενδεικτικά, τους: Γιώργο Νταλάρα, Νάνα Μούσχουρη, Μαρία Φαραντούρη, Μανώλη Μητσιά, Χάρις Αλεξίου, Άλκηστις Πρωτοψάλτη, Διονύση Σαββόπουλο, Γλυκερία, Ελένη Βιτάλη, Μπάμπη Τσέρτο, Μανώλη Λιδάκη, Δόμνα Σαμίου, Χρόνη Αηδονίδη κ.ά, αλλά και τους κορυφαίους Έλληνες δεξιοτέχνες Γιώργο Κόρο, Γιάννη Βασιλόπουλο, Βασίλη Σαλέα, επίσης με μουσικούς από τον χώρο της Μεσογείου, καθώς και με τραγουδιστές από τη νεότερη γενιά.

Το 2003 σε διοργάνωση που έκανε το υπουργείο πολιτισμού της Σουηδίας, συμμετείχε σε περιοδεία δέκα συναυλιών, συνοδευόμενος από τη συμφωνική ορχήστρα της Στοκχόλμης, παίζοντας διασκευές θεμάτων από την ελληνική παράδοση, δικές του συνθέσεις, αλλά και έργα Ελλήνων συνθετών για σαντούρι και ορχήστρα.

Από τις αρχές της δεκαετίας του 2010, ο Ανδρέας Κατσιγιάννης γίνετε ευρύτερα γνωστός μέσα από τις μουσικές του δημιουργίες για το ελληνικό θέατρο, την ελληνική τηλεόραση και τον κινηματογράφο. Έχει επενδύσει μουσικά, πάνω από 15 ντοκιμαντέρ, σε σχέση με τη νεότερη ελληνική ιστορία καθώς και ντοκιμαντέρ κυρίως ξένης παραγωγής που σχετίζονται με την προστασία του πλανήτη και την οικολογία.

Στον χώρο του τραγουδιού έχει δραστηριοποιηθεί τα τελευταία χρόνια με τους στιχουργούς Λευτέρη Παπαδόπουλο, Ηλία Κατσούλη, Ισαάκ Σούση, Ελένη Γιαννατσούλια, Λίνα Δημοπούλου, Νίκο Μωραΐτη, Πόλυ Κυριάκου, Σταύρο Σταύρου κ.ά.

Έχει μελοποιήσει ποιητές όπως: Κ.Π. Καβάφη, Κώστα Βάρναλη, Γιάννη Ρίτσο, Γεώργιο Σουρή, Κωστή Παλαμά, Οδυσσέα Ελύτη και Κώστα Καρτελιά. Δύο ξεχωριστά έργα του, βασισμένα πάνω σε ποίηση είναι η «Εικόνα Αχειροποίητη», ποιήματα και κείμενα του Αλέξανδρου Παπαδιαμάντη (2013), και ο «Πολιορκημένος Χρόνος» ποιήματα του ποιητή Τίτου Πατρίκιου,που μελοποιείται για πρώτη φορά (2019).

Το 2012, κυκλοφορεί το album ,Ίμβρος- Τένεδος (ορχηστρικά και τραγούδια)με τη συμμετοχή του Γιώργου Νταλάρα και του Τούρκου διανοούμενου και μουσικού Zulfu Livaneli, τραγουδώντας δύο συνθέσεις του, σε ποίηση του Ίμβριου ποιητή Δημήτρη Παπακωνσταντίνου, σε παραγωγή του ΙΔΙΣΜΕ και την υποστήριξη της UNESCO

Τον Σεπτέμβριο του 2014 ξεκίνησε την συνεργασία του με το Ίδρυμα Μείζονος Ελληνισμού και τη Μιμή Ντενίση, γράφοντας την μουσική για την παράσταση «Σμύρνη μου αγαπημένη». Η μουσική της παράστασης κυκλοφόρησε και σε cd με τίτλο IΖMIR από την Sony Τουρκίας (2015), που μπήκε στο Νο 3 των Chart της έθνικ μουσικής, με τις συμμετοχές των: Άλκηστις Πρωτοψάλτη, Κώστα Μακεδόνα, Μπάμπη Τσέρτο, Σοφίας Μέρμηγκα και των Τούρκων τραγουδιστών Ayda Mosharaf και Mehmet Erdem.

Την ίδια χρονιά κυκλοφορεί το μουσικό του έργο ΚΑΣΤΕΛΟΡΙΖΟ, μουσική για το ντοκιμαντέρ σχετικά με την ιστορία του ακριτικού μας νησιού. Το 2016 κυκλοφορούν συνολικά 3 δίσκοι, Πες το για μένα, με ερμηνευτή τον Γιώργο Νταλάρα, Της καρδιάς τα πάθη, με ερμηνευτή τον Μπάμπη Τσέρτο και το άλμπουμ Euphoria με ορχηστρική μουσική.

Το 2017 κυκλοφόρησε το μουσικό έργο με τίτλο 1906, που αναφέρεται στο ολοκαύτωμα της Αγχιάλου, με την συμμετοχή του ηθοποιού Νίκου Ξανθόπουλου όπου αφηγήθηκε αποσπάσματα από το προσωπικό ημερολόγιο του ποιητή Κώστα Βάρναλη, και με ερμηνευτές την Ελένη Βιτάλη, τον Μανώλη Μητσιά, τον Κώστα Μακεδόνα, τον Δημήτρη Μπάση και την παιδική χορωδία Σπύρου Λάμπρου. Το συγκεκριμένο έργο παρουσιάστηκε ζωντανά και στο Ωδείο Ηρώδου του Αττικού τον Οκτώβριο του 2017.

Την ίδια χρονιά, στα πλαίσια του Ελληνικού Φεστιβάλ Αθηνών, παρουσίασε μαζί με την Εστουδιαντίνα στο κατάμεστο Ωδείο Ηρώδου του Αττικού, ένα πρόγραμμα μ΄αφορμή τα εικοσάχρονα γενέθλια της ορχήστρας, αφιερωμένο στην προσφυγιά και την μετανάστευση, με την συμμετοχή πολλών καλεσμένων.

Το 2018 κυκλοφόρησαν, μια σειρά με 10 ποιήματα του Κύπριου ποιητή Πόλη Κυριάκου, στην Κυπριακή διάλεκτο, με ερμηνεύτρια την Βασιλική Χατζηαδάμου και μια σειρά τραγουδιών σε ποίηση Κώστα Καρτελιά, με ερμηνευτή τον Μανώλη Λιδάκη.

Μουσικές του βρίσκονται σε δεκάδες δισκογραφικές συλλογές ανά τον κόσμο. Συνολικά έχει γράψει έως σήμερα, πάνω από 400 τραγούδια. Έχει συνθέσει πάνω από 200 ορχηστρικά θέματα που έχουν εκδοθεί σε συλλογές και στην προσωπική του δισκογραφία (19 albums).

Είναι καθηγητής στην β/μια εκπαίδευση, παντρεμένος με την Κωνσταντία Καραφέργια και πατέρας δύο κοριτσιών.

Διακρίσεις

Το 2008 στα πλαίσια της διεκδίκησης – και τελικά ανάληψης – των Μεσογειακών Αγώνων 2013, συνθέτει τον Ύμνο των Μεσογειακών Αγώνων, ο οποίος, μετά από ψηφοφορία όλων των μελών, αποφασίστηκε να αποτελεί το επίσημο μουσικό σήμα-ύμνο της διοργάνωσης. 

Το Μάρτιο του 2009 ο πατριάρχης Αλεξάνδρειας και πάσης Αφρικής του απένειμε το οφίκιο του Άρχοντος Μαΐστρου του Θρόνου, σε αναγνώριση του πολιτιστικού του έργου και της προσφοράς του στον απόδημο Ελληνισμό, με αφορμή την πρωτότυπη μουσική που συνέθεσε για το ελληνικό τμήμα της Βιβλιοθήκης της Αλεξάνδρειας.

Τον Απρίλιο του 2019 ο πρύτανης του Πανεπιστημίου Θεσσαλίας και η ολομέλεια της Πρυτανείας, τον βράβευσαν σε ειδική τελετή στην αίθουσα του αμφιθεάτρου «Κορδάτος», ως πρεσβευτή του πολιτισμού διεθνώς.

Στις 29 Απριλίου 2020, στο 13ο φεστιβάλ Κινηματογράφου του Λονδίνου, βραβεύτηκε με το βραβείο «Odysseus» το τραγούδι- προσευχή «ΜΙΑ ΠΡΟΣΕΥΧΗ ΓΙΑ ΟΛΟΥΣ» σε μουσική του Ανδρέα Κατσιγιάννη. Πρόκειται για το τραγούδι που συνοδεύει την ενημέρωση της δημιουργίας, από το Ινστιτούτο Άγιος Μάξιμος ο Γραικός, ενός άλμπουμ τραγουδιών που ονομάζεται «ΜΕΓΑΛΕΣ ΩΡΕΣ» και αφιερώνεται προς τιμή του Αγίου Ιωσήφ του Ησυχαστή, για την μεγάλη βοήθεια που προσφέρει στον κόσμο. Το τραγούδι που συνοδεύει την ενημέρωση αυτή, είναι μια προσευχή, είναι ο ποιητικός λόγος του Αγίου Ιωσήφ. Μια προσευχή που έρχεται από το Άγιο Όρος, ενώνοντας με όλο τον κόσμο,τον ποιητή Α. Φωτεινό που έκανε την επιλογή και την απόδοση του ποιήματος, τον Τζόναθαν Τζάκσον από τις ΗΠΑ, που το ερμηνεύει και τον συνθέτη Ανδρέα Κατσιγιάννη από την Ελλάδα.

Η ιδέα της δημιουργίας του άλμπουμ αυτού ξεκίνησε από το βραβευμένο ντοκιμαντέρ Γέροντας Ιωσήφ ο Ησυχαστής η μουσική και η εντυπωσιακή εικόνα του προκάλεσαν το ενδιαφέρον μεγάλων καλλιτεχνών οι οποίοι σε συμφωνία με το Ινστιτούτο Άγιος Μάξιμος ο Γραικός προχώρησαν στην δημιουργία του άλμπουμ. Συμβολίζει την ενότητα και την ανάγκη που έχουμε όλοι οι άνθρωποι, μέσα σε κάθε επώδυνη δοκιμασία για την ανθρωπότητα, να προσευχηθούμε στο Θεό.

Εδώ η επίσημη ανακοίνωση:

http://www.londongreekfilmfestival.com/

http://www.londongreekfilmfestival.com/odysseusawards2020.htm
Προσωπική Δισκογραφία
ΤΙΤΛΟΣΕΤΑΙΡΙΑΕΤΟΣ1.ΣΤΗΝ ΧΩΡΑ ΤΩΝ ΚΕΝΤΑΥΡΩΝMUSIC BOX INTERNATIONAL20022.ΗΘΕΛΕ ΝΑ ΝΑΙ ΕΛΕΥΘΕΡΟΣΕΚΠΟΛ /UNIVERSAL20073.10+ ΜΟΥΣΙΚΕΣ ΓΙΑ ΘΕΑΤΡΟ & ΕΙΚΟΝΑ (2 CD)Περιοδικό «WISH»20074.ΦΟΝ ΚΟΥΡΑΜΠΙΕΣ ΕΝΑΝΤΙΟΝ ΚΟΜΗ ΜΕΛΟΜΑΚΑΡΟΝΗ (μουσική για το παραμύθι)Εκδόσεις «ΜΕΤΑΙΧΜΙΟ»20095.ΟΙ ΜΥΘΟΙ ΤΟΥ ΑΙΣΩΠΟΥ (μουσική για το παραμύθι)Εκδόσεις «ΜΕΤΑΙΧΜΙΟ»20106.Η ΧΙΟΝΑΤΗ & ΟΙ 7 ΝΑΝΟΙ (μουσική για το παραμύθι)Εκδόσεις «ΜΕΤΑΙΧΜΙΟ»20117.ΙΜΒΡΟΣ-ΤΕΝΕΔΟΣ, ΤΗΣ ΜΝΗΜΗΣ & ΤΗΣ ΛΗΘΗΣΊδρυμα Ιστορικών Μελετών20128.ΕΙΚΟΝΑ ΑΧΕΙΡΟΠΟΙΗΤΗ

ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ ΑΛΕΞΑΝΔΡΟΥ ΠΑΠΑΔΙΑΜΑΝΤΗMINOS – EMI20139.ΟΙ ΦΩΝΕΣ Σ΄ΑΥΤΗ ΤΗΝ ΠΟΛΗOGDOO MUSIC GROUP201410.ΣΜΥΡΝΗ – IZMIRSONY MUSIC2014-1511.ΚΑΣΤΕΛΟΡΙΖΟΊδρυμα Ιστορικών Μελετών201512.ΕUPHORIA

ΟΡΧΗΣΤΡΙΚΗ ΜΟΥΣΙΚΗZAGORIN201613.THΣ ΚΑΡΔΙΑΣ ΤΑ ΠΑΘΗ

ΤΡΑΓΟΥΔΙΑ ΜΕ ΕΡΜΗΝΕΥΤΗ ΤΟΝ ΜΠΑΜΠΗ ΤΣΕΡΤΟZEFXIS MUSIC2016

201614.ΠΕΣΤΟ ΓΙΑ ΜΕΝΑ

ΤΡΑΓΟΥΔΙΑ ΜΕ ΕΡΜΗΝΕΥΤΗ ΤΟΝ ΓΙΩΡΓΟ ΝΤΑΛΑΡΑSONY MUSIC /SPIDER MUSIC201615.1906

ΜΟΥΣΙΚΟ ΕΡΓΟ ΓΙΑ ΤΟ ΟΛΟΚΑΥΤΩΜΑ ΤΗΣ ΑΓΧΙΑΛΟΥΣΥΛΛΟΓΟΣ ΑΓΧΙΑΛΙΤΩΝ ΑΘΗΝΑΣ201716. ΑΡΧΑΓΓΕΛΟΣ

ΜΕ ΤΗΝ ΒΑΣΙΛΙΚΗ ΧΑΤΖΗΑΔΑΜΟΥΚΥΠΡΟΣ201717. ‘’MΙΚΡΕΣ ΛΕΠΤΟΜΕΡΕΙΕΣ’’
ΤΡΑΓΟΥΔΙΑ ΜΕ ΕΡΜΗΝΕΥΤΗ ΤΟΝ ΜΑΝΩΛΗ ΛΙΔΑΚΗ  MLK201818 ‘’ΠΟΛΙΟΡΚΗΜΕΝΟΣ ΧΡΟΝΟΣ’’
ΜΕΛΟΠΟΙΗΜΕΝA ΠΟΙΗΜΑΤΑ ΤΟΥ ΠΟΙΗΤΗ ΤΙΤΟΥ ΠΑΤΡΙΚΙΟΥ.

ΓΙΑΝΝΗΣ ΚΟΤΣΙΡΑΣ, ΓΙΩΡΓΟΣ ΠΕΡΡΗΣ, ΓΙΩΡΓΟΣ ΝΤΑΛΑΡΑΣ, ΜΙΛΤΟΣ ΠΑΣΧΑΛΙΔΗΣ, 

ΦΟΙΒΟΣ ΔΕΛΗΒΟΡΙΑΣ, ΛΑΥΡΕΝΤΗΣ ΜΑΧΑΙΡΙΤΣΑΣ, ΑΠΟΣΤΟΛΟΣ ΜΟΣΙΟΣ.OGDOO MUSIC GROUP201919.’’KI ΑΠΟ ΣΜΥΡΝΗ….ΣΑΛΟΝΙΚΗ
Η μουσική και τραγούδια για την θεατρική παράστασης της Μιμής Ντενίση.

Τραγουδούν:Μελίνα Ασλανίδου,Σοφία Μέρμηγκα,Αντιγόνη Ψυχράμη.WALNUT ENTERTAINMENT2019

Συμμετοχές:
ΤΙΤΛΟΣΕΤΑΙΡΙΑΕΤΟΣ1.GREEK BLUE                                                                                                        EROS MUSIC                                             20052.ΑΞΙΟΣ ΛΟΓΟΣ – ΛΕΥΤΕΡΗΣ ΠΑΠΑΔΟΠΟΥΛΟΣ «ΣΠΑΕΙ ΤΟ ΡΟΔΙ»UNIVERSAL20063.FROM ATHENS TO BEIJINGUNIVERSAL20084.THE SPIRIT OF THE GREEK SEASUNIVERSAL20085.THE SPIRIT OF THE GREEK MOUNTAINSUNIVERSAL20086.THE SPIRIT OF THE GREEK RIVERSUNIVERSAL20097.MEDITERRANEAN VOICESUNIVERSAL20098.ΓΙ ΑΥΤΟ ΥΠΑΡΧΟΥΝΕ ΟΙ ΦΙΛΟΙ (ΓΙΩΡΓΟΣ ΝΤΑΛΑΡΑΣ)LEGENT20099.ΚΑΛΗ ΣΟΥ ΤΥΧΗ (ΑΡΕΤΗ ΚΕΤΙΜΕ)LEGENT201010.ΑΞΙΟΣ ΛΟΓΟΣ – ΗΛΙΑΣ ΚΑΤΣΟΥΛΗΣ «ΦΕΥΓΟΥΝ ΤΑ ΤΡΑΓΟΥΔΙΑ»MINOS – EMI201111.ΤΙ ΤΑ ΘΕΛΕΙΣ (ΔΗΜΗΤΡΗΣ ΜΠΑΣΗΣ)ΟGDOO MUSIC GROUP                                            2017

 Παραπομπές 

 Πηγές 
 Οδηγός Ελληνικής Δισκογραφίας, του Πέτρου Δραγουμάνου
 Επίσημη ιστοσελίδα του Ανδρέα Κατσιγιάννη
 Επίσημη ιστοσελίδα: https://www.andreaskatsigiannis.gr/

Κατσιγιαννης
Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες συνθέτες μουσικής ταινιών
Κατηγορία:Συνθέτες μουσικής θεάτρου